Ons kort ’n bestel wat almal insluit | Netwerk24
Ons kort ’n bestel wat almal insluit
Deur Makedôl, Jacobsdal 02 Maart 2020 05:00
Hou op om in ontkenning te lewe: Suid-Afrika werk nie. Glad nie!
Ons sit met hoë werkloosheid en met die derde hoogste misdaadsyfer en agtste hoë moordsyfer ter wêreld.
Daarmee saam is die kragvoorsiening swak en munisipaliteite vou.
Kan dit slegter?
Ja, beslis. Binne hierdie politieke bestel en soos sake nou staan, sal die land vinnig ten gronde gaan.
Hoekom die stelsel nie werk nie, is doodeenvoudig.
Bekwame mense is in dié bestel eenkant toe geskuif. Hulle het nie die geleentheid om mee te werk om die land ’n beter plek te maak nie.
Ons kort ’n politieke bestel wat almal insluit; ’n stelsel waarvan almal deel wil wees en waaroor almal opgewonde kan raak.
Onthou, die uitdaging bly steeds om die lewenspeil van 60 miljoen Suid-Afrikaners te verbeter.
Kan ons van Suid-Afrika ’n beter plek maak?
Ja, ons kan.